# ДО

# ОБЩИНСКИ СЪВЕТ

# ГР.ЕЛХОВО

## Д О К Л А Д Н А З А П И С К А

**от ПЕТЪР АНДРЕЕВ КИРОВ - Кмет на община Елхово**

**Относно:Даване на принципно съгласие за предоставяне на имоти – полски пътища, определени по реда на чл. 37в, ал.16 от ЗСПЗЗ, за стопанската 2016 - 2017г.**

**Уважаеми общински съветници,**

Във връзка с чл.37в, ал.16 от ЗСПЗЗ директорът на Областна Дирекция „Земеделие“ – Ямбол е отправил искане вх.№59-00-342 от 01.11.2016 г., до Общински съвет-Елхово за предоставяне на имотите - полски пътища, попадащи в масивите за ползване от съответния ползвател в землищата на с.Добрич и с.Жребино, по цена в размер на средното годишно рентно плащане за землището. В масивите за ползване по чл.37в, ал.4 от ЗСПЗЗ могат да се включват и проектираните в плана за земеразделяне полски пътища и отразените в плана за земеразделяне, в картата на съществуващи и възстановими стари граници и в картата на възстановената собственост напоителни канали, които не функционират, попадащи в масиви за ползване на съответния ползвател. Общинският съвет приема решение в едномесечен срок от подаване на искането. В 7-дневен срок от влизането в сила на решението кметът издава заповед, която се публикува на интернет страницата на общината. В едномесечен срок от издаване на заповедта ползвателите внасят по банкова сметка на общината сумата за определените за ползване полски пътища и сключват договори за съответната стопанска година с кмета на общината.

Съгласно чл.17 от ЗСПЗЗ ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година.

Предвид на гореизложеното, предлагам на Общински съвет-Елхово да вземе следните

**РЕШЕНИЯ:**

І.На основание чл.21, ал.1, т.8 от ЗМСМА, чл.14, ал.2, ал.3 и ал.7 от Закона за общинската собственост и чл.14 ал.1 от Наредба № 5 за реда за придобиване, управление и разпореждане с общинското имущество и чл. 37в, ал.16 и ал.17 от ЗСПЗЗ - Общински съвет-Елхово дава принципно съгласие да се предоставят под наем, за стопанската 2016/2017 г., общинските полски пътища, заявени от земеделските производители и включени в съответните блокове за земеделско ползване определени със заповед на Директора на Областна дирекция “Земеделие“ – Ямбол по цена в размер на средното рентно плащане за землищата на с.Добрич и с.Жребино, но не по-малко от размера на годишния наем определен в Приложение 3 за размера на годишния наем в лв./дка при ползване на земеделска земя от общинския поземлен фонд и училищните земи.

ІІ. Наемателите, на които са предоставени полските пътища, са длъжни да осигурят достъп до имотите, декларирани и заявени за ползване в реални граници през стопанската 2016/2017 г.

ІІІ. На основание чл.14, ал.7 от Закона за общинската собственост и чл.14, ал.1 от Наредба №5 за реда за придобиване, управление и разпореждане с общинското имущество, Общински съвет – Елхово упълномощава кмета на общината да сключи договорите за наем.

**ПЕТЪР КИРОВ**

***Кмет на община Елхово***

Съгласувал:П.Кючукова, зам.кмет на община Елхово

Съгласувал:адв.Чиликов

Изготвил:Г.Янузова, гл.експерт СУ ОС и Екология